# Oron (Suïssa)

* Per a altres significats, vegeu «Oron».
Oron és un comú del cantó Vaud, al districte de Lavaux-Oron. Es va constituir l'1 de gener de 2012, com a conseqüència de la fusió de deu comuns anteriors: Bussigny-sur-Oron, Châtillens, Chesalles-sur-Oron, Écoteaux, Les Tavernes, Les Thioleyres, Oron-la-Ville, Oron-le-Châtel, Palézieux i Vuibroye; i un onzè Essertes que s'hi uní l'1 de gener del 2022:

## Toponímia

Hi ha un primer esment d'Uromago cap al 280. En mapes militars de l'Imperi Romà del segle iv, Oron-la-Ville és esmentada com Viromagus o Uromagus (el mercat del bestiar). El 1018 apareix com a Auronum i Oron-le-Châtel el 1137 com a Oruns.

## Història

A partir de setembre de 2006 s'endeguen els plans de fusió entre els 11 municipis de Bussigny-sur-Oron, Châtillens, Chesalles-sur-Oron, Écoteaux, Les Tavernes, Les Thioleyres, Maracon, Oron-la-Ville, Oron-le-Châtel, Palézieux i Vuibroye. Entre els anys 2007 i 2008 es va fer una enquesta entre els veïns que es mostraren a favor del projecte. Els diferents consells generals i municipals atorguen crèdits d'estudi per al projecte i es crea una comissió de direcció. L'estudi estratègic i operatiu es realitzà entre el novembre del 2008 al maig del 2010. Tanmateix, el maig de 2010, el Consell General de Maracon va decidir, per un 60% dels vots, desmarcar-se de la fusió
L'acord de fusió va ser adoptat el 28 de juny de 2010 per les legislatures dels deu municipis restants. El 28 de novembre de 2010 la població va acceptar amb un 78 % de vots favorables a la fusió dels seus comuns per tal de crear el d'Oron l'1 de gener de 2012.
El 29 de gener de 2019 el Consell General del comú d'Essertes acceptà el principi d'establir converses amb vista a una fusió amb el municipi d'Oron. Els dos comuns treballaren en un projecte d'acord de fusió. El 28 de setembre de 2020 es va acceptar l'acord pel Consell Municipal d'Oron i el Consell General d'Essertes. L'afer es sotmeté a votació de la població dels dos municipis el 29 de novembre de 2020, que l'accepten amb l'aval d'un 88 % de vots. La fusió s'implementa de iure l'1 de gener de 2022.

## Demografia

Evolució de la població :
| 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| 4659 | 4868 | 5077 | 5202 | 5309 | 5423 | 5461 | 5501 | 5569 | 5664 |
El comú resultant assumí els gentilicis i del sobrenom dels habitants d'Oron-la-Ville, respectivament els oronais i els coqs.

## Consell comunal

El Consell Municipal, en representació del poder legislatiu, el formen 60 membres elegits segons el sistema proporcional fins al 2021. Degut a la fusió amb Essertes el Patronat està format des de l'any 2022 per 65 membres.
Membres per grups polítics :
| Legislatura | Grindor | PLR, UDC i independent | PS i simpatitzants | Els Verds | Acord 1078 |
| 2016-2021 | 14 | 32 | 14 | - | - |
| 2022-2026, | 12 | 30 | 12 | 7 | 4 |

## Institucions públiques

El centre de detenció de menors i joves (Établissement de détention pour mineurs, EDM) «Aux Léchaires» es va inaugurar l'any 2013 a la localitat de Palézieux. Aquest centre penitenciari pot acollir dones i homes d'entre 10 i 22 anys en virtut d'una decisió relativa al dret penal de menors (DPMin) i, des del 2016, homes de 18 a 22 anys sota la influència d'una decisió relativa al Codi Penal (CP) suís. En la seva inauguració va ser un dels primers establiments d'aquest tipus a la Suïssa francòfona.

## Cultura

L'escola primària i secundària Oron-Palézieux ofereix l'educació primària i secundària obligatòria. Distribuït per tot el territori municipal així com a Essertes i Maracon, l'establiment compta amb nou edificis:
Distribució de les titulacions per edificis :
| | 1P | 2P | 3P | 4P | 5P | 6P | 7P | 8P | 9S | 10S | 11S |
| Col·legi d'Oron-la-Ville | X | X | | | | | X | X | X | X | X |
| Pavellons de l'escola Oron-la-Ville | | | X | X | X | X | X | X | | | |
| Col·legi de Chatillens | X | X | X | X | X | X | | | | | |
| Col·legi de Chesalles-sur-Oron | X | X | X | X | | | | | | | |
| Col·legi de Palezieux | X | X | X | X | X | X | | | | | |
| Col·legi Ecoteaux | | | | | X | X | | | | | |
| Col·legi de Tavernes | | | X | X | | | | | | | |
| Col·legi d'Essertes | | | | | X | X | | | | | |
| Col·legi de Maracon | X | X | X | X | | | | | | | |
Al territori comunal estan inscrits com a béns culturals suïssos d'importància nacional:
| Fotografia | Objecte | Tipus | Tipus | Tipus | Tipus | Tipus | Tipus | Tipus | Localitat | Informació de contacte |
| Fotografia | Objecte | T | Arx. | B | E | M | O | S | Localitat | Informació de contacte |
| | Església reformada | | | | E | | | | Oron-la-Ville | 46° 34′ 14″ N, 6° 49′ 38″ E |
| </img> | Castell i biblioteca del castell d'Oron | | | B | | | O | | Oron-le-Chatel | 46° 34′ 28″ N, 6° 50′ 14″ E |
| </img> | Abadia cistercenca d'Haut-Crêt | T | | | | | | | Tavernes | 46° 33′ 08″ N, 6° 48′ 19″ E |
Al comú hi ha tres camps de futbol de gespa, un dels quals està homologat per a la 2e ligue i un altre per a la 3e ligue.

## Personatges lligats a Oron

* Henri Guisan, comandant en cap general de l'exèrcit suís durant la Segona Guerra Mundial, va viure i va explotar una finca agrícola a Chesalles-sur-Oron de 1896 a 1907
* Jean-Nicolas Pache, polític francès, revolucionari i alcalde de París, és originari, pel seu pare, d'Oron.

## Notes i referències

* ↑ «Oron-la-Ville» (en francès). hls-dhs-dss.ch. [Consulta: 21 març 2020].
* ↑ «Commune d'Oron - Oron-la-Ville ». www.oron.ch. Arxivat de l'original el 2020-12-02. [Consulta: 21 març 2020].
* ↑ «Oron-le-Châtel» (en francès). hls-dhs-dss.ch. [Consulta: 21 març 2020].
* 1 2 PDF Exposé des motifs et projet de décret (EMPD) sur la fusion, du Conseil d'État vaudois.
* 1 2 «Fusion à Oron: les raisons d'un succès - Le Régional, l'accent de votre région» (en francès). www.leregional.ch. Arxivat de l'original el 2020-05-06. [Consulta: 20 març 2020].
* ↑ «Maracon dit non à la fusion - Le Régional, l'accent de votre région» (en francès). www.leregional.ch. Arxivat de l'original el 2020-05-06. [Consulta: 20 març 2020].
* ↑ «Commune d'Oron - Fusion avec Essertes ». www.oron.ch. Arxivat de l'original el 2020-12-02. [Consulta: 19 març 2020].
* 1 2 «Oron – Un programme fusionnel à valeur architecturale – Le Courrier» (en francès). [Consulta: 4 octubre 2020].
* ↑ «Commune d'Oron - Votations du 29 novembre 2020». www.oron.ch. Arxivat de l'original el 2022-04-07. [Consulta: 29 novembre 2020].
* ↑ «STATISTIQUE VAUD - Districts et communes : Base de données». www.scris.vd.ch. [Consulta: 4 abril 2020].
* ↑ Hélène Isoz «Commune fusionnée cherche sobriquet pour ses habitants». 24 Heures, 20-08-2012.
* ↑ Groupement indépendant de la commune d’Oron
* ↑ PDF Procès-verbal de l'élection du Conseil communal d'Oron Arxivat 2020-12-02 a Wayback Machine.
* ↑ PDF Procès-verbal de l'élection du Conseil communal d'Oron - Commune d'Oron
* ↑ PDF Procès-verbal de l'élection du Conseil communal d'Oron - Commune d'Essertes
* ↑ «L'EDM en bref | État de Vaud» (en francès). www.vd.ch. [Consulta: 4 abril 2020].
* ↑ PDF Communiqué de presse - Inauguration de l'établissement de détention pour mineurs "Aux Léchaires" à Palézieux
* ↑ «Bâtiments - Etablissement primaire et secondaire Oron-Palézieux». www.ecole-oron-palezieux.ch. [Consulta: 4 abril 2020].
* ↑ PDF L'inventaire édité par la confédération suisse, canton de Vaud Arxivat 2021-05-08 a Wayback Machine.
* ↑ Llegenda dels diferents tipus de béns d'importància nacional: A: Arqueologia Arx.: Arxiu B: Biblioteca E: Element únic M: Museu O: Objectes múltiples S: Cas especial
* ↑ «Site officiel de l'AS Haute-Broye - Installations» (en francès). Arxivat de l'original el 2020-03-21. [Consulta: 21 març 2020].
* ↑ «Commune d'Oron - Chesalles-sur-Oron». www.oron.ch. Arxivat de l'original el 2020-12-02. [Consulta: 20 març 2020].

## Enllaços externs

* Bilan démographique selon le niveau géographique institutionnel, (francès) (alemany) (italià) (anglès)
* « Portraits régionaux 2021: chiffres-clés de toutes les communes», Office fédéral de la statistique